Wean gliedat si politisch in 23 Weana Gemeindebeziake (Stodbeziake). Vo de Weana wean de Beziake entweda mit iam Naumen (z. B. „Hernois“) oda mit ian Numman bezeichnet (z. B. „17. Beziak“ oda aa „Da Siebzehnte“, schriftlich aa „Wean 17“). De Numman san auf jedm Stroßenschüd vua de Stroßnnaumen (z. B. „17., Pezzlgasse“) und büdn aa de 2. und 3. Stö vo da Postleitzoi (1010 fian 1. Beziak bis 1220 fian 22. Bezirk, nua im 23. Beziak göten Ausnaumen). Auf Weanerisch wiad füa de Auss'nbeziak aa Hieb g'sågt (zehnta Hieb = Favoritn).